Naura Ayu

Adyla Rafa Naura Ayu (rèmbi' 18 Juni 2005) panèka sala sèttong panyanyè bân aktris asal Inḍonèsia. Ètoro'è ḍâri lalampa embu'un, Riafinola Ifani Sari, Naura molaè karèr mènangka panyanyè profesional è taon 2014 kalabân makalowar album Stuḍio pertamana sè ajuḍul Dhungngèng . Album rèya mennang Album Ana' sè Palèng Bhâghus è Pangarghâ'ân Mosik Inḍonèsia 2015. Naura panèka panyanyè ana' Inḍonèsia sè partama sè mennang triple platinum award ghâbây album empa'an, Oca'aghi Cinta. Naura jhughân sala sèttong panyanyè na'-kana' sè ampon mennang pangarghâ'ân Artis Solo Ana' sè Palèng Bhâghus sè palèng bânnya' ḍâri Indonesian Music Awards, èngghi panèka tello' kalè: è taon 2016, 2018, bân 2019. È ahèr taon 2019, Naura ahèrra ngallè ḍâri karèr mènangka panyanyè na'-kana' bân maso' karèr panyanyè sè Rajâ, ètandhâi kalabân ngator Konsèr Dhungngèng 4 sè aropaa'ghi panotopan seri Konsèr Dhungngèng molaè taon 2015. È awwâl taon 2021, Naura makalowar laghu sè ajuḍul "Carèta Sayang" sè aropaa'ghi single pertamana. 

 Carèta Oḍi' bân Panḍiḍighân Awwâl 
Naura rèmbi' kalabân nyama Adyla Rafa Naura Ayu è tangghâl 18 Juni 2005 è Jâkarta . Naura panèka ana' sèttong ḍâri empa' tarètan, ḍâri pangosaha Baldy Mulya Putra bân penyanyè Riafinola Ifani Sari . Naura rèmbi' ḍâri kalowarghâ moslèm, toronan Palembang ben Batak ḍâri ramana; Jhâbâ bân Minangkabau dâri èbhuna. Naura anḍi' 3 tan-tarètan sè ghi' ngoḍâ, èngghi panèka Adyano Rafi Bevan Putra, Anodya Shula Neona Ayu sè jhughân panyanyè, bân Aladya Odetta Nakeya Ayu. Naura nojjhuwâghi pangaterro dâ' mosik è bâkto omor 3 taon, molaè kalabân nyongngo' klip karton atèma mosik. È bâkto aomor 7 taon, Naura molaè ajhâr nyanyè sè èajhâri Embu'un. Naura asakola SMP è Al Jabr Islamic School bân lolos è taon 2020. Saterrossa, Naura asakola SMA è Sakola'an Morèḍ Mardhika kalabân sistem pangajhârân hibrida, camporan offline bân online. Saterrossa èterrossaghi Panḍiḍighân è Univèrsitas Pelita Harapan, ngala' program pangajhârân Èlmo komunikasi.

 Parjhâlânan Lako 

 2013: Karèr Awwâl 
È taon 2013, Naura tamaso' ḍâlem proḍuksi tèater mosikal folklore sè ajuḍul Tèmon Emmas . Patonjhughân panèka èlaksana'aghi è Istora Senayan, Jâkarta, è tangghâl 29–30 Juni 2013. Bâkto jârèya, Naura aperran mènangka Mawar Kènè', sapopona Tèmon Emmas.

 Sombher